LĪGUMS

Rīgā, 202___.gada ___.______________________
Biedrība „Latvijas Profesionālo aktieru apvienība”, tās valdes locekļa Kaspara Kārkliņa personā (turpmāk tekstā – LaPAA), no vienas puses, un ______________________________________________, (turpmāk tekstā – Mantinieks), kurš, pamatojoties uz ________________________ (tiesas spriedumu, mantojuma apliecību, citu dokumentu) ir izpildītāja _______________________________________ (vārds, uzvārds) (turpmāk tekstā - Izpildītājs), kura izpildījums jebkad ir fiksēts audiovizuālā darbā vai fonogrammā, mantinieks, no otras puses, abi kopā turpmāk tekstā – Puses, noslēdz šo līgumu (turpmāk tekstā – Līgums) par sekojošo:

1. Līguma priekšmets 

1.1. Mantinieks pilnvaro LaPAA administrēt Latvijā un ārvalstīs savas tiesības uz atlīdzību un savas izņēmuma tiesības izsniegt atļaujas attiecībā uz Izpildītāja izpildījumu fiksāciju (gan audio, gan audiovizuālās fiksācijas), izņemot muzikālo darbu audio un audiovizuālās fiksācijas:
1) raidīšanu;

2) retranslēšanu pa kabeļiem;

3) reproducēšanu personiskām vajadzībām.

1.2. Ja LaPAA saņem no Kultūras ministrijas (vai citas pilnvarotas iestādes) atļauju administrēt Mantinieka tiesības uz atlīdzību vai izņēmuma tiesības atļaut vai aizliegt Izpildītāja izpildījumu fiksāciju citos izmantošanas veidos, tad Mantinieks ar šo pilnvaro LaPAA administrēt Mantinieka tiesības uz atlīdzību un/vai administrēt izņēmuma tiesības atļaut vai aizliegt Izpildītāja izpildījumu fiksāciju izmantošanai attiecīgajā izmantošanas veidā bez atsevišķa pilnvarojuma. Šajā gadījumā LaPAA informē Mantinieku par jaunas atļaujas saņemšanu 1 mēneša laikā no atļaujas saņemšanas brīža. 

1.3. Līguma 1.1. punktā minētais pilnvarojums attiecas arī uz audiovizuālos darbos (filmas, video, TV uzvedumi) fiksētajiem izpildījumiem, kas fiksēti vai publicēti Latvijā līdz 1993. gada 15. maijam.

1.4. Lai nodrošinātu Mantinieka tiesību administrēšanu ārvalstīs, LaPAA slēdz savstarpējās pārstāvniecības līgumus ar ārvalstu organizācijām.

1.5. LaPAA darbojas saskaņā ar LR spēkā esošajiem normatīvajiem aktiem, tās Statūtiem, LaPAA biedru kopsapulces un LaPAA padomes lēmumiem.

1.6. Mantinieks un LaPAA īsteno un nodrošina savas tiesības un pienākumus saskaņā ar LR spēkā esošajiem normatīvajiem aktiem un šo līgumu.

1. Pilnvarojuma apjoms

2.1. Mantinieks pilnvaro LaPAA iekasēt Mantiniekam pienākošos atlīdzību gadījumos, kad Mantiniekam ir tiesības uz atlīdzību, kā arī izsniegt atļaujas Izpildītāja izpildījuma izmantošanai Latvijā un ārvalstīs un iekasēt pienākošos atlīdzību attiecībā uz Līguma 1. punktā minētajiem izmantošanas veidiem.

2.2. LaPAA netiek pilnvarota izsniegt atļaujas Izpildītāja izpildījumu fiksāciju iekļaušanai reklāmās. 

2.3. LaPAA ir tiesības pārpilnvarot trešās personas un citas mantisko tiesību kolektīvā pārvaldījuma organizācijas šā līguma noteikumu izpildes realizēšanai.

3. LaPAA pienākumi

3.1. LaPAA apņemas:

a) saskaņā ar Latvijas Republikā spēkā esošajiem normatīvajiem aktiem slēgt līgumus ar izmantotājiem par Izpildītāja izpildījumu fiksāciju izmantošanu un izmantošanas nosacījumiem;

b) veikt Mantiniekam pienākošās atlīdzības iekasēšanu un izmaksāšanu saskaņā ar Latvijas Republikā spēkā esošajiem normatīvajiem aktiem, biedru kopsapulces un padomes lēmumiem;

c) pēc Mantinieka rakstiska pieprasījuma sniegt informāciju par Izpildītāja izpildījuma fiksāciju izmantošanu un iekasēto atlīdzību;

d) pēc Mantinieka rakstiska pieprasījuma sniegt informāciju par LaPAA biedru pilnsapulcē vai padomes sēdē apstiprinātajiem izpildījuma fiksāciju izmantošanas tarifiem un iekasētās atlīdzības sadales noteikumiem;

e) īstenot tai piešķirtās pilnvaras, nenodarot materiālu vai morālu kaitējumu Mantiniekam;

f) slēgt savstarpējus pārstāvniecības līgumus ar ārvalstu organizācijām.

3.2. Ja LaPAA atkārtoti un pastāvīgi nepilda 3.1. punkta b), c), d) un e) apakšpunktā minētos pienākumus, tad Mantinieks ir tiesīgs vienpusēji izbeigt Līgumu, bet ne ātrāk kā ar nākamā gada 1. janvāri.

3.3. Ja trešās personas pārkāpj Līguma 1.1. punkta apakšpunktos un 1.2. punktā minētās Mantinieka tiesības, LaPAA, izvērtējot pārkāpuma apjomu un nozīmīgumu, var vērsties tiesā un citās tiesību aizsardzības iestādēs par šo tiesību aizsardzību un kompensācijas vai zaudējumu piedziņu bez Mantinieka papildus pilnvarojuma.

4. Mantinieka pienākumi

4.1. Mantinieks apņemas:

a) nekavējoties rakstveidā informēt LaPAA par savu personas datu (vārda, uzvārda, dzīves vietas u.c.) maiņu;

 b) neslēgt līdzīga vai tāda paša satura vai rakstura pilnvarojuma līgumus ar citām fiziskām vai juridiskām personām, kā arī atturēties slēgt tādus līgumus, kas ir pretrunā ar šo līgumu.

4.2. Ja Mantinieks nepilda 4.1. punkta a) un b) apakšpunktā minētos pienākumus vai sniedz neprecīzu vai nepatiesu informāciju par personas datiem, tad no Mantiniekam pienākošās atlīdzības papildus tiek atskaitīti tie izdevumi, kas ir bijuši nepieciešami, lai noskaidrotu precīzu iepriekšminēto informāciju un datus. Atskaitījumiem ir jābūt pamatotiem un par tiem jāinformē Mantinieks.

4.3 Ja Mantinieks atkārtoti nepilda 4.1. punkta a) un b) apakšpunktā minētos pienākumus, LaPAA ir tiesīga vienpusēji izbeigt Līgumu, bet ne ātrāk kā ar nākamā gada 1. janvāri.

4.4. Pārkāpjot Līguma 4.1. punkta d) apakšpunktā noteikto, Mantiniekam jāatlīdzina zaudējumi, kas LaPAA radušies šāda pārkāpuma rezultātā.

5. Garantijas
5.1. Parakstot šo līgumu, Mantinieks apliecina, ka ir tiesīgs slēgt šo līgumu, ka Mantinieks ir tiesīgs saņemt atlīdzību no LaPAA par Izpildītāja izpildījuma fiksāciju un to, ka nepastāv nekāda vārdiska vai rakstiska vienošanās vai darījums, kurai viņš ir līgumslēdzējpuse, kas spiestu pārkāpt šo līgumu, kā arī Mantiniekam nav zināmi nekādi citi Izpildītāja mantinieki, kuri varētu slēgt šāda satura līgumu ar LaPAA. 
5.2. Mantinieks apņemas nekavējoties rakstveidā informēt LaPAA, ja atklājas vēl kāds Izpildītāja mantinieks, kuram arī ir tiesības noslēgt līgumu ar LaPAA un saņemt atlīdzību par Izpildītāja izpildījuma fiksāciju. 
6. Iekasētās atlīdzības sadale un atmaksāšana

6.1. Iekasētās atlīdzības sadali LaPAA veic reizi gadā. Atsevišķos gadījumos LaPAA padome var lemt par citu (biežāku) atlīdzības izmaksāšanas laika periodu.

6.2. No iekasētās atlīdzības LaPAA atskaitīs faktiskos administratīvos izdevumus, kas saistīti ar atlīdzības iekasēšanu, sadali un izmaksu.

6.3. Nodevu un nodokļu atskaitījumi no atlīdzības tiks veikti saskaņā ar Latvijas Republikā spēkā esošiem normatīvajiem aktiem.

7. Pušu atbildība

7.1. Pušu pienākums ir segt visus zaudējumus, kurus puse radījusi otrai pusei, nepienācīgi pildot savas saistības vai sniedzot nepatiesu informāciju un garantijas.
8. Līguma izbeigšana

8.1. Līgumu var izbeigt:

a) Pusēm savstarpēji rakstiski vienojoties, bet ne ātrāk, kā ar nākamā gada 1. janvāri;

b) pēc vienas Puses vēlēšanās, bet ne ātrāk, kā ar nākamā gada 1. janvāri.

c) pamatojoties uz Līguma 3.2. punktā un 4.3. punktā noteikto.

9. Strīdu izskatīšana

9.1. Strīdus, kas rodas šī līguma izpildes laikā un kurus nav iespējams atrisināt savstarpēju pārrunu ceļā, Puses risina tiesā, Latvijas Republikas normatīvajos aktos noteiktajā kārtībā.

10. Nobeiguma noteikumi

10.1. Līgums stājas spēkā tā parakstīšanas brīdī.

10.2. Līgums ir sastādīts divos identiskos eksemplāros ar vienādu juridisko spēku, katrai pusei pa vienam, latviešu valodā. Visi šī Līguma grozījumi un papildinājumi ir sastādāmi, pusēm rakstiski vienojoties, pievienojami Līgumam kā pielikumi, un kļūst par šī līguma neatņemamu sastāvdaļu. Viens šī līguma eksemplārs tiek nodots Mantiniekam, bet otrs – LaPAA.

10.3. Jebkādi Līguma grozījumi vai papildinājumi noformējami rakstiski, Pusēm savstarpēji vienojoties.

11. Pušu rekvizīti

Mantinieks:

Uzvārds_____________________________,vārds(i)_________________________________
Personas kods___________________ - ___________________

Dzimšanas vieta______________________________________ 

Pases /Identifikācijas kartes nr.___________________________

Adrese_____________________________________________________________________
(iela, numurs, pilsēta, pasta indekss)

Tel.__________________ e-pasts_______________________________________________
Banka________________konta numurs___________________________________________
Mantinieka sniegtā informācija par Izpildītāju 

Izpildītāja 
Uzvārds _____________________________,vārds(i)________________________________ 

Pseidonīms (skatuves vārds (i))__________________________ 

Personas kods _________________ - ____________________

LaPAA

Nosaukums: Biedrība „Latvijas Profesionālo aktieru apvienība”

Reģ.nr. 40008081885

Juridiskā adrese: Satekles iela 2c, Rīga, LV-1050

Pasta adrese: Satekles iela 2c, Rīga, LV-1050

Banka: „Swedbank”, konta nr. LV73HABA0551009508874

E-pasts: apvieniba@aktieris.lv


        ____________________


_______________
        LaPAA






Mantinieks
